Document ID: 32009D0710

SKLEP SVETA
z dne 14. septembra 2009
o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev banke Národná banka Slovenska
(2009/710/ES)
SVET EVROPSKE UNIJE JE -
ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o ustanovitvi Evropske skupnosti, in zlasti člena 27.1 Protokola,
ob upoštevanju Priporočila Evropske centralne banke ECB/2009/14 z dne 25. junija 2009 Svetu Evropske unije o zunanjih revizorjih banke Národná banka Slovenska (1),
ob upoštevanju naslednjega:
(1)
Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
(2)
Slovaška je v skladu s členom 1 Odločbe Sveta 2008/608/ES z dne 8. julija 2008 v skladu s členom 122(2) Pogodbe o uvedbi enotne valute na Slovaškem 1. januarja 2009 (2) sprejela enotno valuto 1. januarja 2009.
(3)
V skladu s členom 38 zakona o banki Národná banka Slovenska se morajo od 1. januarja 2009 letni računovodski izkazi banke Národná banka Slovenska revidirati v skladu s členom 27 Statuta Evropskega sistema centralnih bank in Evropske centralne banke.
(4)
Svet ECB je priporočil, naj Svet odobri, da se za zunanje revizorje banke Národná banka Slovenska za poslovno leto 2009 imenuje Deloitte Audit s.r.o.
(5)
Primerno je upoštevati priporočilo Sveta ECB in v skladu s tem spremeniti Sklep Sveta 1999/70/ES (3) -
SKLENIL:
Člen 1
V členu 1 Sklepa 1999/70/ES se doda naslednji odstavek:
„16. Deloitte Audit s.r.o. se odobri kot zunanji revizor banke Národná banka Slovenska za poslovno leto 2009.“
Člen 2
O tem sklepu se uradno obvesti ECB.
Člen 3
Ta sklep se objavi v Uradnem listu Evropske unije.
V Bruslju, 14. septembra 2009

Labels: 2
4
9
18
15